# Convenció Internacional de Còmics de San Diego

La Convenció Internacional de Còmics de San Diego (en anglésː San Diego Comic-Con International, abreujada SDCC) és una convenció anual de còmics que se celebra durant quatre dies (de dijous a diumenge) a l'estiu al Centre de Convencions de San Diego, al sud de Califòrnia.

## Història

La SDCC es gestà en una reunió a San Diego, en cals pares del col·leccioniste Sheldon Dorf, a la qual assistiren els jóvens aficionats Richard Alf, Barry Alfonso, Bob Sourk, Dan Stewart i Mike Towry: Dorf, originari de Detroit i vint anys major que els altres, havia treballat en una convenció en la seua ciutat i duia idea d'organitzar-ne una altra a San Diego, per a la qual cosa pretenia implicar als presents. Després de presentar-los a Jack Kirby en persona, el qual accedí a assistir a la fira i suggerí obrir-la a tot l'espectre de la ciència-ficció i la fantasia, els californians acceptaren involucrar-se.
Inicialment, la Comic-Con era un esdeveniment centrat en els llibres de còmics, les pel·lícules relacionades de l'àmbit de la ciència-ficció i la fantasia, televisió i arts populars similars. Actualment, però, la convenció dona cabuda a un espectre molt més ampli de l'anomenada cultura pop i tota mena de gèneres d'entreteniment, incloient el terror, l'animació, l'anime, el manga, les joguines, els jocs de cartes col·leccionables, els videojocs, webcòmics i novel·les de fantasia. Segons la revista Forbes, la convenció és l'esdeveniment més gran d'aquesta mena del món, i Publishers Weekly afirma que la Comic-Con de San Diego és l'esdeveniment de majors proporcions que té lloc en tot Amèrica del Nord; així doncs, és també la convenció més gran que se celebra a San Diego.
L'edició de 2010 va aplegar més de 130.000 visitants, i cal destacar que el dimecres anterior a l'obertura de portes de l'esdeveniment té lloc una visita dirigida a professionals del sector i convidats pre-registrats per visitar la convenció durant tots els dies que aquesta roman oberta.

## Vegeu també

* Fandom

## Referències

* ↑ «Comic-Con co-creator Ken Krueger dies». BBC News, 25-11-2009 [Consulta: 7 gener 2012].
* ↑ Rowe, Peter «Richard Alf, 59, one of Comic-Con's founders». U-T San Diego, 05-01-2012 [Consulta: 7 gener 2012].
* ↑ Shel Dorf Tribute
* ↑ Ken Krueger Tribute
* ↑ Chris Chafin. «San Diego Comic-Con: The Untold History» (en anglés). Rolling Stone, 19-07-2017. [Consulta: 21 juliol 2017].
* ↑ David M. Ewalt «The Coolest Costumes Of Comic-Con». Forbes, 25-07-2011 [Consulta: 9 juliol 2013].
* ↑ MacDonald, Heidi «What are the biggest comic-cons in North America?». Publisher Weekly. PWxyz, LLC., 19-06-2013 [Consulta: 5 setembre 2014]. Arxivat 7 August 2014$^{[Datemismatch]}$ a Wayback Machine. «Còpia arxivada». Arxivat de l'original el 2014-08-07. [Consulta: 31 desembre 2014].
* ↑ Peter Rowe «Invasion of the comic fanatics». San Diego Union Tribune, 16-07-2009 [Consulta: 4 octubre 2009]. «While the Con's impact is global, it's San Diego's single largest convention, drawing more than 100,000 people who will rent hotel rooms, order meals and buy bagfuls of whatnots, all to the tune of $32 million.»
* ↑ Weisberg, Lori «Comic-Con registration crashes for second time». San Diego Union-Tribune [San Diego, California], 22-11-2010 [Consulta: 24 novembre 2010].

## Enllaços externs

* Convenció Internacional de Còmics de San Diego - Lloc web oficial